ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
નામદાર સર્વોચ્ચ અદાલતના ચૂકાદાના અનુપાલનમાં, મહારાષ્ટ્ર, ગુજરાત, આંધ્રપ્રદેશ અને કેરળમાં કોવિડ-19 અનુગ્રહ વળતર માટે દાખલ કરવામાં આવેલા દાવાઓની રેન્ડમ તપાસ માટે કેન્દ્રીય ટીમો મોકલવામાં આવી
આપદા વ્યવસ્થાપન અધિનિયમ, 2005ની કલમ 52 હેઠળ, ખોટો દાવો કરવો અને/અથવા અનુગ્રહ વળતર મેળવવા માટે ખોટા પ્રમાણપત્ર જમા કરવા એ સજા પાત્ર છે
કેન્દ્ર સરકાર દ્વારા મહારાષ્ટ્ર, કેરળ, ગુજરાત અને આંધ્રપ્રદેશમાં કોવિડ-19 અનુગ્રહ વળતર મેળવવા માટે આ રાજ્યોમાં દાખલ કરવામાં આવેલા 5% દાવાઓની રેન્ડમ તપાસ કરવા માટે કેન્દ્રીય ટીમો મોકલવામાં આવી છે.
2021ની રીટ પિટિશન  નં. 539 માં 2021ની પ્રક્રીર્ણ અરજી નં. 1805માં 24 માર્ચ 2022ના રોજ નામદાર સર્વોચ્ચ અદાલત દ્વારા આપવામાં આવલા ચૂકાદાના અનુપાલનમાં આ કાર્યવાહી હાથ ધરવામાં આવી છે.
મહારાષ્ટ્રમાં NCDCના અગ્ર કન્સલ્ટન્ટ ડૉ. સુનિલ ગુપ્તાના નેતૃત્વમાં ત્રણ સભ્યોની ટીમ મોકલવામાં આવી છે. MoHFW, કાલિકટના સલાહકાર ડૉ. પી. રવિન્દ્રન કેરળમાં મોકલવામાં આવેલી ટીમનું નેતૃત્વ સંભાળી રહ્યાં છે જ્યારે NCDCના અગ્ર સલાહકાર ડૉ. એસ. વેંકટેશ ગુજરાતમાં મોકલવામાં આવેલા ટીમનું નેતૃત્વ સંભાળી રહ્યા છે. ત્રણ સભ્યોની ટીમ આંધ્રપ્રદેશમાં પણ મોકલવામાં આવી જેનું નેતૃત્વ NCDCના નિદેશ ડૉ. એસ. કે. સિંહ સંભાળી રહ્યા છે.
|
|
અનુ.નં.
|
|
રાજ્ય
|
|
સભ્ય 1
|
|
સભ્ય 2
|
|
સભ્ય 3
|
|
1
|
|
મહારાષ્ટ્ર
|
|
NCDC ના અગ્ર કન્સલ્ટન્ટ, ડૉ. સુનિલ ગુપ્તા
|
|
NCDC ના સંયુક્ત નિદેશક ડૉ. અનુભવ શ્રીવાસ્તવ
|
|
શ્રી મનોજ કુમાર વર્મા, US, CGHS
|
|
2
|
|
કેરળ
|
|
MoHFW, કાલિકટના સલાહકાર ડૉ. પી. રવિન્દ્રન
|
|
NCDC ના સંયુક્ત નિદેશક ડૉ. સંકેત કુલકર્ણી
|
|
RSBY પ્રભાગના અન્ડર સેક્રેટરી શ્રી રાજેન્દ્ર કુમાર
|
|
3
|
|
ગુજરાત
|
|
NCDCના અગ્ર સલાહકાર ડૉ. એસ. વેંકટેશ
|
|
NCDC ના સંયુક્ત નિદેશક ડૉ. સિમ્મી
|
|
શ્રી રાજકુમાર, હોસ્પિટલ II/NE પ્રભાગ
|
|
4
|
|
આંધ્રપ્રદેશ
|
|
NCDCના નિદેશ ડૉ. એસ. કે. સિંહ
|
|
NCDC ના સંયુક્ત નિદેશક ડૉ. હિમાંશુ ચૌહાણ
|
|
શ્રી પ્રેમ નારાયણ, US, WPG પ્રભાગ
નિયુક્ત કરવામાં આવી ટીમો નામદાર સર્વોચ્ચ અદાલત દ્વારા આપવામાં આવેલા નિર્દેશો અને NDMA દ્વારા બહાર પાડવામાં આવેલી માર્ગદર્શિકાઓ અનુસાર આપવામાં આવી રહેલા અનુગ્રહ વળતરના અમલીકરણની ફિલ્ડ પર તપાસ કરશે. તેઓ અનુગ્રહ સહાયતાની ચુકવણી માટે દાખલ કરવામાં આવેલી 5% દાવા અરજીઓની રેન્ડમ તપાસ પણ કરશે. આ ટીમો અનુગ્રહની રકમની ચુકવણી માટે અનુસરવામાં આવતી પ્રક્રિયાની પણ ખાતરી કરશે, જિલ્લા સત્તાધીશો દ્વારા તેના માટે હાથ ધરવામાં આવેલા દસ્તાવેજીકરણ/ચકાસણી સહિત મંજૂર કરવામાં આવેલા અથવા નકારવામાં આવેલા કેસોની વિગતોની તપાસ કરશે.
નામદાર સર્વોચ્ચ અદાલત દ્વારા 24 માર્ચ 2022ના રોજ આપવામાં આવેલા ચૂકાદાના અનુસંધાનમાં, ભારપૂર્વક જણાવવામાં આવ્યું છે કે, આપદા વ્યવસ્થાપન અધિનિયમ, 2005ની કલમ 52 હેઠળ, ખોટો દાવો કરવો અને/અથવા અનુગ્રહ વળતર મેળવવા માટે ખોટા પ્રમાણપત્ર સબમિટ કરવા એ સજા પાત્ર છે.
નામદાર સર્વોચ્ચ અદાલત દ્વારા 24 માર્ચ 2022ના રોજના ચૂકાદામાં આપેલા નિર્દેશો અનુસાર, રાજ્ય સરકારો દાવાની અરજીઓની તપાસ કરવામાં આ ટીમનો સહાય કરશે અને ધ્યાનમાં લેવાયેલા/પ્રક્રિયા કરવામાં આવેલા સંબંધિત દાવાઓની જરૂરી હોય તેવી તમામ વિગતો આ ટીમો સમક્ષ રજૂ કરશે, જેની તપાસ કરવામાં આવશે અને આરોગ્ય અને પરિવાર કલ્યાણ મંત્રાલયમાં તેનો અહેવાલ સોંપવામાં આવશે. આ અહેવાલ નામદાર સર્વોચ્ચ અદાલત સમક્ષ સોંપવામાં આવશે.
SD/GP/JD
(Visitor Counter : 166
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં હોસ્પિટલમાં આગ લાગવાના કારણે પોતાનો જીવ ગુમાવનારાના પરિવારજનો માટે પીએમએનઆરએફમાંથી 2 લાખ રૂપિયાની સહાયને મંજૂરી આપી
પ્રધાનમંત્રી શ્રી નરેન્દ્ર મોદીએ મહારાષ્ટ્રના ભંડારામાં હોસ્પિટલમાં થયેલી દુ:ખદ ઘટનાને કારણે પોતાનો જીવ ગુમાવનારા લોકોના પરિવારજનો માટે પ્રધાનમંત્રીના રાષ્ટ્રીય રાહત ભંડોળમાંથી પ્રત્યેકને 2 લાખ રૂપિયાની અનુગ્રહ રાશિ આપવાની મંજૂરી આપી છે. ગંભીર રીતે ઘાયલ થયેલા લોકોને 50,000 રૂપિયાની મંજૂરી પણ તેમણે આપી છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ યુવા આઇએએસ અધિકારીઓ સાથે ચર્ચા કરી
પ્રધાનમંત્રી શ્રી નરેન્દ્ર મોદીએ આજે ભારત સરકારમાં તાજેતરમાં સહાયક સચિવ તરીકે નિયુક્ત થયેલા 170 યુવાન આઇએએસ અધિકારીઓ સાથે બેઠક કરી હતી.
પ્રધાનમંત્રીએ તેમને તેમનાં ફિલ્ડ પ્રશિક્ષણનાં અનુભવો વહેંચવા પ્રોત્સાહિત કર્યા હતાં. તેમણે જન ભાગીદારી, માહિતીનો પ્રવાહ, સંસાધનોનો મહત્તમ ઉપયોગ અને પ્રશાસમાં લોકોનો વિશ્વાસ જેવા મુદ્દાઓ પર ચર્ચા કરી હતી.
આ બેઠકમાં ગ્રામ સ્વરાજ અભિયાન અને આયુષ્માન ભારત જેવી કેટલીક સુશાસન સંબંધિત પહેલો પર પણ ચર્ચા થઈ હતી.
આ પ્રસંગે કેન્દ્રીય પ્રધાનમંત્રી કાર્યાલય  રાજ્ય મંત્રી ડો. જિતેન્દ્ર સિંહ તથા કાર્મિક અને પ્રશિક્ષણ વિભાગનાં વરિષ્ઠ અધિકારીઓ પણ ઉપસ્થિત રહ્યાં હતાં.
RP
(Visitor Counter : 91
પ્રધાનમંત્રીનું કાર્યાલય
પ્રધાનમંત્રીએ તેલંગાણાના લોકોને રાજ્યના સ્થાપના દિવસ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાજ્યના સ્થાપના દિવસ પર તેલંગાણાના લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"તેલંગાણાના નિર્માણ દિવસ પર, આ અદ્ભુત રાજ્યના લોકોને મારી શુભેચ્છાઓ. તેના લોકોની કુશળતા અને તેની સંસ્કૃતિની સમૃદ્ધિની ખૂબ પ્રશંસા કરવામાં આવે છે. હું તેલંગાણાની સુખાકારી અને સમૃદ્ધિ માટે પ્રાર્થના કરું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મહિલા અને બાળ વિકાસ મંત્રાલય
મહિલા સશક્તિકરણ સરકારની ટોચની પ્રાથમિકતાઓમાંની એક છે એમ ભારતના રાષ્ટ્રપતિ શ્રી રામ નાથ કોવિંદે સંસદના બે ગૃહોની સંયુક્ત બેઠકને સંબોધતા જણાવ્યું
2021-22માં 28 લાખથી વધુ સ્વ-સહાય જૂથોને બેંકો દ્વારા 65,000 કરોડ રૂપિયાની નાણાકીય સહાય આપવામાં આવી: રાષ્ટ્રપતિ
મુદ્રા યોજના દ્વારા મહિલાઓની સાહસિકતા અને કૌશલ્યને પ્રોત્સાહન આપવામાં આવ્યું છેઃ રાષ્ટ્રપતિ
પુત્રો અને પુત્રીઓને સમાન ગણીને, સરકારે પુરૂષોની સમકક્ષ મહિલાઓ માટે લગ્નની લઘુત્તમ વય 18 વર્ષથી વધારીને 21 વર્ષ કરવા બિલ રજૂ કર્યું છેઃ રાષ્ટ્રપતિ
હાલની તમામ 33 સૈનિક શાળાઓએ કન્યા વિદ્યાર્થીઓને પ્રવેશ આપવાનું શરૂ કર્યું છે; મહિલા કેડેટ્સની પ્રથમ બેચ જૂન 2022માં NDAમાં પ્રવેશ કરશે: રાષ્ટ્રપતિ
વિવિધ પોલીસ દળોમાં મહિલા કર્મચારીઓની સંખ્યા 2014ની સરખામણીમાં બમણીથી વધુ છે: રાષ્ટ્રપતિ
ભારતના રાષ્ટ્રપતિ શ્રી રામ નાથ કોવિંદે આજે અહીં સંસદના બંને ગૃહોની સંયુક્ત બેઠકને સંબોધિત કરી હતી. રાષ્ટ્રપતિએ તેમના સંબોધનમાં કેન્દ્ર સરકાર દ્વારા મહિલા સશક્તિકરણ માટે, તેમને રોજગારની નવી તકો પૂરી પાડવા અને વિવિધ ક્ષેત્રોમાં સમાન ભાગીદારી માટે લેવામાં આવેલી વિવિધ પહેલો પર પ્રકાશ પાડ્યો હતો.
તેમના સંબોધનમાં રાષ્ટ્રપતિએ કહ્યું હતું કે "ગ્રામીણ અર્થતંત્રને વેગ આપવા માટે મહિલાઓ વધુને વધુ મહત્વપૂર્ણ ભૂમિકા ભજવી રહી છે. બેંકોએ 2021-22માં 28 લાખથી વધુ સ્વ-સહાય જૂથોને 65,000 કરોડ રૂપિયાની નાણાકીય મદદ આપી છે. આ રકમ 2014-15માં લંબાવવામાં આવેલી રકમ કરતાં ચાર ગણી છે. સરકારે મહિલા સ્વ-સહાય જૂથોના હજારો સભ્યોને તાલીમ પણ આપી છે અને તેમને ‘બેંકિંગ સખી’ તરીકે ભાગીદાર બનાવ્યા છે. આ મહિલાઓ ગ્રામીણ પરિવારોને ઘરઆંગણે બેંકિંગ સેવાઓ પહોંચાડી રહી છે.”
રાષ્ટ્રપતિએ કહ્યું, "મહિલા સશક્તિકરણ મારી સરકારની ટોચની પ્રાથમિકતાઓમાંની એક છે. ઉજ્જવલા યોજનાની સફળતાના આપણે બધા સાક્ષી છીએ. "મુદ્રા" યોજના દ્વારા આપણા દેશની માતાઓ અને બહેનોની સાહસિકતા અને કૌશલ્યોને પ્રોત્સાહન આપવામાં આવ્યું છે. “બેટી બચાવો, બેટી પઢાવો” પહેલના ઘણા સકારાત્મક પરિણામો આવ્યા છે, અને શાળાઓમાં પ્રવેશ મેળવનાર છોકરીઓની સંખ્યામાં પ્રોત્સાહક સુધારો થયો છે. પુત્રો અને પુત્રીઓને સમાન ગણીને મારી સરકારે પુરૂષોની સમકક્ષ મહિલાઓ માટે લગ્નની લઘુત્તમ વય 18 વર્ષથી વધારીને 21 વર્ષ કરવા માટેનું બિલ પણ રજૂ કર્યું છે.”
રાષ્ટ્રપતિએ વધુમાં જણાવ્યું હતું કે, “સરકારે ટ્રિપલ તલાકને ફોજદારી ગુનો બનાવીને સમાજને સ્પષ્ટપણે મનસ્વી પ્રથામાંથી મુક્ત કરવાની શરૂઆત કરી છે. મુસ્લિમ મહિલાઓ પર માત્ર મેહરમ સાથે હજ કરવા પરના પ્રતિબંધો પણ હટાવી દેવામાં આવ્યા છે. જ્યારે લઘુમતી સમુદાયોના લગભગ ત્રણ કરોડ વિદ્યાર્થીઓને 2014 પહેલા શિષ્યવૃત્તિ આપવામાં આવી હતી, ત્યારે મારી સરકારે 2014થી અત્યાર સુધીમાં આવા 4.5 કરોડ વિદ્યાર્થીઓને શિષ્યવૃત્તિ આપી છે. આના કારણે મુસ્લિમ છોકરીઓના શાળા છોડવાના દરમાં નોંધપાત્ર ઘટાડો થયો છે અને તેમની નોંધણીમાં વધારો થયો છે.”
રાષ્ટ્રપતિએ કહ્યું, “આપણી દીકરીઓમાં શીખવાની ક્ષમતાને પ્રોત્સાહન આપવા માટે રાષ્ટ્રીય શિક્ષણ નીતિમાં જાતિ સમાવેશ ફંડ માટે પણ જોગવાઈ કરવામાં આવી છે. ખુશીની વાત છે કે હાલની તમામ 33 સૈનિક શાળાઓએ વિદ્યાર્થિનીઓને પ્રવેશ આપવાનું શરૂ કરી દીધું છે. સરકારે નેશનલ ડિફેન્સ એકેડમીમાં મહિલા કેડેટ્સના પ્રવેશને પણ મંજૂરી આપી દીધી છે. મહિલા કેડેટ્સની પ્રથમ બેચ જૂન 2022માં NDAમાં પ્રવેશ કરશે. મારી સરકારના નીતિગત નિર્ણયો અને પ્રોત્સાહનથી, વિવિધ પોલીસ દળોમાં મહિલા કર્મચારીઓની સંખ્યા 2014ની સરખામણીમાં બમણી થઈ ગઈ છે”.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
મંત્રીમંડળ
મંત્રીમંડળે કેરળ સરકારને FACTની 481.79 એકર જમીનનું વેચાણ કરવાની અને FACT દ્વારા જમીનનાં વેચાણમાંથી પ્રાપ્ત થતી રકમનો ઉપયોગ કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નીચેની દરખાસ્તોને મંજૂરી આપી છેઃ
- ફર્ટિલાઇઝર્સ એન્ડ કેમિકલ્સ ત્રાવણકોર લિમિટેડ  દ્વારા 481.79 એકર જમીનનું કેરળ સરકારને નીચેની રીતે વેચાણઃ
- એકરદીઠ રૂ. 1નાં દરે 150 એકર જમીન  અને
- એર્નાકુલમનાં જિલ્લા કલેક્ટર દ્વારા મૂલ્યાંકન કર્યા મુજબ એકરદીઠ રૂ. 2.4758 કરોડનાં ભાવે બાકીની 331.79 એકર જમીન
- FACT દ્વારા વેચાણમાંથી પ્રાપ્ત થતી રકમનો ઉપયોગ કાર્યકારી મૂડીની ખાધ દૂર કરવા, સરવૈયુ સુધારવા તથા કંપનીની સ્થિર વૃદ્ધિ માટે મૂડી વિસ્તરણ પ્રોજેક્ટનો અમલ કરીને ભૌતિક અને નાણાકીય કામગીરી વધારવા કંપનીને સક્ષમ બનાવવા માટે થશે.
મુખ્ય અસર:
આ મંજૂરીથી FACTને બેંકનું ઋણ ઘટાડવામાં અને ખાતરની ઉત્પાદન ક્ષમતા વધારવા અને માલ પરિવહન/કાચા માલનું સંચાલન કરવાની ક્ષમતાને અપગ્રેડ કરીને પ્રોજેક્ટનો અમલ કરવા મદદ મળશે.
લાભઃ
FACTને નવેસરથી બેઠી કરવાથી કંપનીનાં વિસ્તરણ અને વૈવિધ્યકરણ માટે તકોનું સર્જન થશે, જેનાં પરિણામે પ્રત્યક્ષ અને પરોક્ષ એમ બંને રીતે રોજગારીનું વધારે સર્જન કરવામાં મદદ મળશે. આની ચોખ્ખી અસરને પગલે કેરળ રાજ્યનાં અર્થતંત્રને વેગ મળશે અને દક્ષિણ ભારતમાં ખાતરની ઉપલબ્ધતામાં વધારો થશે. ખાતર અને રસાયણોની આયાત પર નિર્ભરતામાં ઘટાડો થવાથી દેશનાં વિદેશી વિનિમયમાં બચત થશે તેમજ ખાતર તથા ખાદ્ય સુરક્ષામાં વધારો પણ થશે. જમીનનાં વેચાણનાં અમલીકરણ પર નજર રાખવા નિયત સમયમર્યાદાની સમાવેશકતા દ્વારા જમીનનાં વેચાણ પછી કામગીરી હાંસલ કરવા મેનેજમેન્ટની જવાબદારી સુનિશ્ચિત થશે. આ એકમ કાચામાલ અને ઇંધણ તરીકે સ્વચ્છ એલએનજી તરફ વળ્યું છે, જેનાથી ઊર્જાદક્ષતા અને પર્યાવરણલક્ષી અનુકૂળતામાં સુધારો થશે.
DK/NP/J.Khunt/GP/RP
(
સ્વાસ્થ્ય અને પરિવાર કલ્યાણ મંત્રાલય
ભારતમાં સક્રિય કેસનું ભારણ 4.85 લાખથી ઓછું
દૈનિક સાજા થયેલા કેસની સંખ્યા દૈનિક નવા કેસ કરતા વધુ
ભારતના સક્રિય કેસ આજે 4,84,547 છે, જે પાંચ લાખના આંકડાથી ખૂબ ઓછા છે. 5 લાખના આંક નીચે સક્રિય કેસ યથવાત રહેવાનો આ ત્રીજો દિવસ છે. કુલ પોઝિટીવ કેસમાં તેનો હિસ્સો માત્ર 5.55% છે.
દૈનિક સાજા થયેલા કેસની સંખ્યા દૈનિક નવા કેસ કરતા વધુના વલણ દ્વારા આ શક્ય બન્યું છે, જેણે સક્રિય કેસ ભારણના સંપૂર્ણ ઘટાડાને સુનિશ્ચિત કર્યો છે.
નવા નોંધાયેલા 44,879 કેસથી વિપરીત છેલ્લા 24 કલાકમાં સાજા થયેલા 49,079 કેસ નોંધાયા છે જે ભારતની દૈનિક સાજા થયેલા કેસની વધુ સંખ્યાના વલણને યથવાત રાખે છે જે રોજિંદા નવા કેસ કરતા વધારે છે. આ વલણ આજે 41મા દિવસે પણ જોવા મળ્યું છે.
સાજા થયેલા કેસની કુલ સંખ્યા 81,15,580 થઈ ગઈ છે જેના પરિણામે સાજા થવાનો દર 92.97% થયો છે. સાજા થયેલા કેસ અને સક્રિય કેસ વચ્ચેનું અંતર વધતું રહ્યું છે અને હાલમાં તે 76,31,033 છે.
નવા સાજા થયેલા કેસમાંથી 77.83% કેસ 10 રાજ્યો / કેન્દ્રશાસિત પ્રદેશોમાં કેન્દ્રિત હોવાનું મનાય છે.
મહારાષ્ટ્રમાં એક દિવસમાં સાજા થયેલા કેસની મહત્તમ સંખ્યા નોંધાઈ છે. 7,809 નવી રિકવરીએ રાજ્યની સાજા થયેલા કેસની કુલ સંખ્યાને 16,05,064 પર લઇ ગઈ છે.
નવા કેસમાંથી 76.25% કેસ 10 રાજ્યો અને કેન્દ્રશાસિત પ્રદેશમાં કેન્દ્રિત છે.
દિલ્હીમાં છેલ્લા 24 કલાકમાં દૈનિક મહત્તમ 7,053 નવા કેસ નોંધાયા છે. ગઈકાલે કેરળમાં 5,537 નવા કેસ નોંધાયા છે જ્યારે મહારાષ્ટ્રમાં 4,496 નવા કેસ નોંધાયા છે.
છેલ્લાં 24 કલાકમાં દસ રાજ્યો / કેન્દ્રશાસિત પ્રદેશોમાં કુલ મૃત્યુંઆંકના 80%  મૃત્યુ થયા હોવાનો અહેવાલ છે.
નવા નોંધાયેલા મૃત્યુઆંકમાંથી 22.3% મહારાષ્ટ્રના છે જેમાં 122 લોકોના મૃત્યુ થયા છે. દિલ્હી અને પશ્ચિમ બંગાળમાં અનુક્રમે 104 અને 54 નવા મૃત્યુ થયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીનું સંયુક્ત રાષ્ટ્ર મહાસભાને સંબોધન
પ્રધાનમંત્રી શ્રી નરેન્દ્ર મોદીએ આજે વિડિયો કોન્ફરન્સિંગના માધ્યમથી સંયુક્ત રાષ્ટ્ર મહાસભામાં સંબોધન કર્યું હતું.
આ પ્રસંગે સંબોધન કરતા પ્રધાનમંત્રીએ કહ્યું કે, પંચોતેર વર્ષ પહેલાં માનવ ઇતિહાસમાં પ્રથમ વખત આખા વિશ્વ માટે એક સંસ્થા બનાવવામાં આવી હતી અને યુદ્ધની ભયાનકતામાંથી નવી આશા ઉભી થઈ હતી. તેમણે ઉમેર્યું હતું કે, સંયુક્ત રાષ્ટ્ર ચાર્ટરના સ્થાપક હસ્તાક્ષરકર્તાના રૂપમાં ભારત તે ઉમદા દ્રષ્ટિનો એક ભાગ હતો, જે ભારતનું પોતાનું ‘વસુધૈવ કુટુંબકમ’ નું દર્શન પ્રતિબિંબિત કરે છે - જે બધા સર્જનને કુટુંબ તરીકે જુએ છે.
સંયુક્ત રાષ્ટ્રના શાંતિ રક્ષા અભિયાન સહિત શાંતિ અને વિકાસના પ્રયોજનને વિકસિત કરનારાઓને શ્રદ્ધાંજલિ આપતાં પ્રધાનમંત્રીએ કહ્યું કે, સંયુક્ત રાષ્ટ્રને કારણે આજે આપણું વિશ્વ એક ઉત્તમ સ્થળ છે. આજે અપનાવાયેલી સંયુક્ત રાષ્ટ્રની ઘોષણા અંગે પ્રધાનમંત્રીએ કહ્યું કે ઘણું બધું મેળવ્યું છે પણ મૂળ મિશન અધૂરું રહ્યું છે અને આપણે આજે દૂરગામી ઘોષણા સ્વીકારીએ છીએ ત્યારે હજી પણ કાર્ય કરવાની જરૂર છે: સંઘર્ષ અટકાવવા, વિકાસ સુનિશ્ચિત કરવા, આબોહવા પરિવર્તનને વાચા આપવા, અસમાનતા ઘટાડવામાં અને ડિજિટલ તકનીકોનો લાભ લેવા. આ ઘોષણાપત્રમાં સંયુક્ત રાષ્ટ્રમાં જ સુધારાની આવશ્યકતાને પણ સ્વીકારવામાં આવી છે.
પ્રધાનમંત્રીએ કહ્યું કે, વ્યાપક સુધારાના અભાવને કારણે સંયુક્ત રાષ્ટ્રને આત્મવિશ્વાસના સંકટનો સામનો કરવો પડે છે અને આજના પડકારો સામે જુની શૈલીઓથી લડી શકાતું નથી. તેમણે ઉમેર્યું કે, આજના પારસ્પરિક રીતે જોડાયેલા વિશ્વ માટે આપણે એક સુધારેલ બહુપક્ષીયતાની જરૂર છે: જે આજની વાસ્તવિકતાઓને પ્રતિબિંબિત કરે છે; બધા હિતધારકોને વાચા આપે છે; સમકાલીન પડકારોને વાચા આપે છે અને માનવ કલ્યાણ પર ધ્યાન કેન્દ્રિત કરે છે. અંતમાં ભારત આ માટે અન્ય તમામ રાષ્ટ્રો સાથે મળીને કામ કરવા માટે ઉત્સુક છે.
SD/GP/BT
સોશિયલ મીડિયા પર અમને ફોલો કરો:
(
પ્રધાનમંત્રીનું કાર્યાલય
પ્રધાનમંત્રીએ કાનપુરમાં ટ્રેક્ટર-ટ્રોલી દુર્ઘટનામાં થયેલા મૃત્યુ અંગે શોક વ્યક્ત કર્યો
મૃતકો અને ઘાયલો માટે એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ આજે કાનપુરમાં ટ્રેક્ટર-ટ્રોલી દુર્ઘટનામાં થયેલા મૃત્યુ પ્રત્યે શોક વ્યક્ત કર્યો છે.
તેમણે રૂ. 2 લાખ દરેક મૃતકના નજીકના સંબંધીઓને એક્સ-ગ્રેશિયા ની પણ જાહેર કરી હતી. ઘાયલોને રૂ. 50,000PMNRF તરફથી ચૂકવવામાં આવશે.
પ્રધાનમંત્રી કાર્યાલયએ ચ્વીટ કર્યું:
કાનપુરમાં ટ્રેક્ટર-ટ્રોલી દુર્ઘટનાથી વ્યથિત છું. મારા વિચારો એ તમામ લોકો સાથે છે જેમણે તેમના નજીકના અને પ્રિયજનોને ગુમાવ્યા છે. ઘાયલો સાથે પ્રાર્થના. સ્થાનિક વહીવટીતંત્ર અસરગ્રસ્તોને તમામ શક્ય સહાય પૂરી પાડી રહ્યું છે: PM @narendramodi”
“એક્સ-ગ્રેશિયા રૂ. 2 લાખ, દરેક મૃતકના નજીકના સંબંધીઓને અને ઘાયલોને રૂ. 50,000 PMNRF તરફથી ચૂકવવામાં આવશે.: PM @narendramodi”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે વિજયવાડા એરપોર્ટનેઆંતરરાષ્ટ્રીય એરપોર્ટ તરીકે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આંધ્રપ્રદેશ પુનર્ગઠન કાયદા, 2014ની જોગવાઈઓ મુજબ, વિજયવાડાને આંતરરાષ્ટ્રીય એરપોર્ટ તરીકે જાહેર કરવા માટેની મંજૂરી આપી છે.
આ દરખાસ્ત રાજ્યની રાજધાની સાથે જોડાણમાં વધારો કરશે. તે એર-ટ્રાવેલર્સને સ્પર્ધાત્મક દરે સેવાઓના વિવિધ વિકલ્પ પ્રદાન કરશે તથા આંતરરાષ્ટ્રીય પેસેન્જર્સ અને કાર્ગો ટ્રાફિક લાવવા આંધ્રપ્રદેશના સ્થાનિક/આંતરરાષ્ટ્રીય પ્રવાસન અને સામાજિક-આર્થિક વિકાસને પ્રોત્સાહન આપશે.
પૃષ્ઠભૂમિ:
આંતરરાષ્ટ્રીય એરપોર્ટ તરીકે એરપોર્ટની જાહેરાત ટ્રાફિકની સંભવિતતા અને ઇન્ટરનેશનલ ફ્લાઇટ્સની કામગીરી માટે એરલાઇન્સની માગ પર નિર્ભર છે. ઉપરાંત ગ્રાઉન્ડ લાઇટિંગ સુવિધાઓ, રાત્રે વિમાનની કામગીરી માટે ઇન્સ્ટ્રુમેન્ટ લેન્ડિંગ સિસ્ટમ, મધ્યમ ક્ષમતા ધરાવતા લાંબી રેન્જના વિમાનને સેવા આપવા રનવેની પર્યાપ્ત લંબાઈ કે વિમાનના સમકક્ષ પ્રકાર, ઇમિગ્રેશન, સ્વાસ્થ્ય અને એનિમલ એન્ડ પ્લાન્ટ ક્વારેન્ટાઇન સર્વિસીસ પણ આંતરરાષ્ટ્રીય કામગીરી માટે જરૂરી છે.
આંતરરાષ્ટ્રીય એરપોર્ટ તરીકે વિજયવાડા એરપોર્ટની જાહેરાત આંધ્રપ્રદેશ પુનર્ગઠન કાયદા, 2014ની જોગવાઈઓ સાથે સુસંગત છે અને પેસેન્જર ટ્રાફિકમાં વૃદ્ધિ, એરલાઇન્સ અને આંધ્રપ્રદેશ સરકારની માગને ધ્યાનમાં રાખીને કરવામાં આવી છે. એરપોર્ટ્સ ઓથોરિટી ઓફ ઇન્ડિયાએ આંતરરાષ્ટ્રીય કામગીરીઓ માટે પર્યાપ્ત માળખાગત સુવિધાઓ અને સુલભતામાં અપગ્રેડેશન હાથ ધર્યું છે.
(Visitor Counter : 98
પ્રધાનમંત્રીનું કાર્યાલય
પ્રધાનમંત્રીએ ગુરુદેવ ટાગોરને તેમની જયંતી નિમિતે નમન કર્યા
પ્રધાનમંત્રી શ્રી નરેન્દ્ર મોદીએ ટાગોર જયંતી નિમિતે ગુરૂદેવ રવિન્દ્રનાથ ટાગોરને શ્રદ્ધાંજલિ આપી હતી.
પ્રધાનમંત્રીએ ટ્વીટમાં કહ્યુંઃ
“ટાગોર જયંતી નિમિતે, મહાન ગુરૂદેવ ટાગોરને નમન કરું છું. તેમના અનુકરણીય આદર્શ અમને એ ભારતના નિર્માણ માટે શક્તિ અને પ્રેરણા આપતા રહ્યા જેનું તેમણે સપનું જોયું હતું.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીની ઑસ્ટ્રેલિયાના પ્રધાનમંત્રી સાથે મુલાકાત
પ્રધાનમંત્રી શ્રી નરેન્દ્ર મોદીએ ઓસ્ટ્રેલિયાના સિડનીમાં એડમિરલ્ટી હાઉસ ખાતે 24 મે 2023ના રોજ ઓસ્ટ્રેલિયાના પ્રધાનમંત્રી H.E. શ્રી એન્થોની અલ્બેનીઝ સાથે દ્વિપક્ષીય બેઠક યોજી હતી.
પ્રધાનમંત્રીને એડમિરલ્ટી હાઉસ ખાતે આગમન પર ઔપચારિક સ્વાગત અને ગાર્ડ ઑફ ઓનર આપવામાં આવ્યું હતું.
બંને નેતાઓએ નવી દિલ્હીમાં માર્ચ 2023માં આયોજિત તેમની ફળદાયી 1લી વાર્ષિક લીડર્સ સમિટને યાદ કરી અને બહુપક્ષીય ભારત-ઓસ્ટ્રેલિયા વ્યાપક વ્યૂહાત્મક ભાગીદારીને વધુ વ્યાપક બનાવવા અને ગહન બનાવવાની તેમની પ્રતિબદ્ધતાને પુનઃપુષ્ટ કરી.
ચર્ચાઓ સંરક્ષણ અને સુરક્ષા, વેપાર અને રોકાણ, નવી અને નવીનીકરણીય ઊર્જા, ગ્રીન હાઇડ્રોજન, ક્રિટિકલ મિનરલ્સ, શિક્ષણ, સ્થળાંતર અને ગતિશીલતા અને લોકો વચ્ચેના સંબંધોમાં સહકાર પર કેન્દ્રીત હતી.
બંને નેતાઓએ ભારત-ઓસ્ટ્રેલિયા માઈગ્રેશન એન્ડ મોબિલિટી પાર્ટનરશિપ એરેન્જમેન્ટ  પર હસ્તાક્ષરનું સ્વાગત કર્યું, જે વિદ્યાર્થીઓ, વ્યાવસાયિકો, સંશોધકો, શિક્ષણવિદો અને અન્યોની ગતિશીલતાને વધુ સુવિધા આપશે, જેમાં MATES  નામના નવા કુશળ માર્ગનો સમાવેશ થાય છે. ખાસ કરીને યોજના ભારત માટે બનાવવામાં આવી છે.
તેઓએ ભારત-ઓસ્ટ્રેલિયા હાઇડ્રોજન ટાસ્ક ફોર્સના સંદર્ભની શરતોને આખરી સ્વરૂપ આપવાને પણ આવકાર્યો, જે સ્વચ્છ હાઇડ્રોજનના ઉત્પાદન અને જમાવટને વેગ આપવા, હાઇડ્રોજન ઇલેક્ટ્રોલાઇઝર, ઇંધણ કોષો તેમજ આધારભૂત માળખા અને ધોરણો અને નિયમનો પર ધ્યાન કેન્દ્રીત કરવાની તકો પર સલાહ આપશે.
પ્રધાનમંત્રી મોદીએ બ્રિસ્બેનમાં ભારતના કોન્સ્યુલેટ જનરલની સ્થાપનામાં ઓસ્ટ્રેલિયાના સમર્થન બદલ આભાર માન્યો હતો.
બંને નેતાઓએ એક શાંતિપૂર્ણ, સમૃદ્ધ અને સમાવેશી ઈન્ડો-પેસિફિક ક્ષેત્રને સુનિશ્ચિત કરવાના તેમના સંકલ્પનો પુનરોચ્ચાર કર્યો, જે નિયમો આધારિત આંતરરાષ્ટ્રીય વ્યવસ્થા દ્વારા આધારીત છે. તેઓએ સંયુક્ત રાષ્ટ્ર સુરક્ષા પરિષદમાં સુધારા અંગે પણ ચર્ચા કરી.
પ્રધાનમંત્રી અલ્બેનીઝે ભારતના G20 પ્રેસિડન્સી અને પહેલને ઓસ્ટ્રેલિયાનું મજબૂત સમર્થન વ્યક્ત કર્યું. પ્રધાનમંત્રી સપ્ટેમ્બર 2023માં નવી દિલ્હીમાં G20 સમિટ માટે પ્રધાનમંત્રી અલ્બેનીઝનું સ્વાગત કરવા આતુર છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
શ્રી માંડવીયાએ ભારતના પ્રથમ ટ્રાન્સ-શિપમેન્ટ હબ - કેરળના કોચિન બંદરના વલ્લારપદમ ટર્મિનલના વિકાસની સમીક્ષા કરી
કેન્દ્રીય જહાજ રાજ્યમંત્રી  શ્રી મનસુખ માંડવિયાએ કોચીન બંદરના વલ્લારપદમ ટર્મિનલની વિકાસ પ્રવૃત્તિઓની સમીક્ષા કરી હતી. ડી.પી.વર્લ્ડ દ્વારા સંચાલિત ભારતના પ્રથમ ટ્રાન્સ-શિપમેન્ટ બંદર તરીકે તેની કલ્પના કરવામાં આવી છે.
શ્રી માંડવીયાએ અધિકારીઓને વિવિધ પડકારોનો સામનો કરવા અને ભારતના ટ્રાન્સ-શિપમેન્ટ હબ અને દક્ષિણ એશિયાના પ્રણેતા કેન્દ્રના દ્રષ્ટિકોણને વાસ્તવિક બનાવવા માટે નિર્દેશ આપ્યા હતા. શ્રી માંડવીયાએ જણાવ્યું હતું કે “ભારતીય બંદર પર ભારતીય કાર્ગો ટ્રાન્સશિપ સુનિશ્ચિત કરવા અમે ભારતીય બંદર પર ટ્રાન્સ-શિપમેન્ટ સુવિધા વિકસાવી રહ્યા છીએ. વલ્લારપદમ ટર્મિનલના વિવિધ પ્રશ્નોનું સમાધાન લાવવું એ જહાજ મંત્રાલયની ટોચની અગ્રતા છે.”
ટ્રાન્સ-શિપમેન્ટ હબ એ બંદરનું એક ટર્મિનલ છે જે કન્ટેનર સંભાળે છે, તેનો અસ્થાયી રૂપે સંગ્રહ કરે છે અને આગળના ગંતવ્ય માટે તેને અન્ય જહાજોમાં સ્થાનાંતરિત કરે છે. કોચી ઇન્ટરનેશનલ કન્ટેનર ટ્રાન્સ-શિપમેન્ટ ટર્મિનલ , જે સ્થાનિક રીતે વલ્લારપદમ ટર્મિનલ તરીકે ઓળખાય છે, તે ભારતીય દરિયાકિનારે વ્યૂહાત્મક રીતે સ્થિત છે. તે સફળતાપૂર્વક બધા માપદંડોને પરિપૂર્ણ કરે છે જે તેને ટ્રાન્સ-શિપમેન્ટ હબ તરીકે વિકસાવવા માટે જરૂરી છે. જેમાં સામેલ છે:
- આંતરરાષ્ટ્રીય દરિયાઇ માર્ગોની નિકટતાને ધ્યાનમાં રાખીને તે ભારતીય બંદરગાહ માટે શ્રેષ્ઠ સ્થાન છે;
- તે બધા ભારતીય ફીડર બંદરોથી ઓછામાં ઓછા સરેરાશ દરિયાઈ અંતર પર સ્થિત છે;
- તેમાં કનેક્ટિવિટી આપવામાં આવે છે જેમાં મુન્દ્રાથી કોલકાતા સુધીના ભારતના પશ્ચિમ અને પૂર્વ તટ પરના તમામ બંદરો પર બહુવિધ સાપ્તાહિક ફીડર કનેક્શન્સ છે;
- તે ભારતના મુખ્ય અંતરિયાળ વિસ્તારના બજારોની નજીક છે;
- તેમાં મોટા જહાજોનું સંચાલન કરવા માટેનું માળખું અને જરૂરિયાત મુજબ તેને વધારવાની ક્ષમતા છે.
કોચિન બંદરના વલ્લારપદમ ટર્મિનલને દક્ષિણ ભારત માટે સૌથી પ્રિય ગેટવે અને દક્ષિણ એશિયાના અગ્રણી ટ્રાન્સ-શિપમેન્ટ હબ તરીકે વિકસાવવાનો પ્રસ્તાવ છે.
DS/GP/BT
(
રાષ્ટ્રપતિ સચિવાલય
પ્રેસ વિજ્ઞપ્તિ
પ્રધાનમંત્રીની સલાહ મુજબ, રાષ્ટ્રપતિએ પ્રો. એસ.પી. સિંહ બઘેલ, રાજ્ય મંત્રીને કાયદા અને ન્યાય મંત્રાલયમાં રાજ્ય મંત્રીના બદલે આરોગ્ય અને પરિવાર કલ્યાણ મંત્રાલયમાં રાજ્ય મંત્રી તરીકે નિયુક્ત કરવાનો નિર્દેશ આપ્યો છે.
YP/GP/JD
(Visitor Counter : 96
વહાણવટા મંત્રાલય
‘સાગરમાલા’ની નકલી વેબસાઈટ
નવી દિલ્હી, 06 સપ્ટેમ્બર, 2018
શિપિંગ મંત્રાલયના ધ્યાનમાં આવ્યું છે કે યૂઆરએલ : http://sagarmala.org.in/ ની સાથે એક નકલી વેબસાઈટ લિંક રોજગારીની શોધ કરી રહેલા લોકોની સાથે-સાથે ‘સાગરમાલા’ કાર્યક્રમના અન્ય વાસ્તવિક હિતધારકોને પણ ઈ-મેઈલ દ્વારા મોકલવામાં આવી રહી છે. આ નકલી વેબસાઈટ સાગરમાલાની મૂળ વેબસાઈટ જેવી જ દેખાય છે અને તેમાં ઈજનેરી તાલીમાર્થી તેમજ ડિપ્લોમા તાલીમાર્થીની ભરતીની બાબતમાં એક ખોટી જાહેરાત અપાઈ છે.
આ પ્રેસ વિજ્ઞપ્તિના માધ્યમથી લોકોને આ રીતની ખોટી તેમજ ભ્રામક જાહેરાતો સામે સજાગ કરવામાં આવી રહ્યા છે. ઉલ્લેખનીય છે કે આ રીતની છેતરપીંડી, ગેરવ્યાજબી, બનાવટી અને ખોટી માહિતી આપવી અથવા છેતરપીંડી કરવી ઇન્ફર્મેશન ટેક્નોલોજી એક્ટ અને ઇન્ડિયન પેનલ કોડ હેઠળ સ્પષ્ટ ઉલ્લંઘન છે, જેવું આ બાબતમાં જાણવા મળ્યું છે. આ રીતની છેતરપીંડી કરનારા સમસ્ત એકમો તેમજ સંસ્થાઓની સામે ઝડપી અને કડક ફોજદારી કાર્યવાહી કરવામાં આવી રહી છે.
‘સાગરમાલા’ કાર્યક્રમના દરેક હિતધારકોને એ વાત ચોક્કસથી ધ્યાનમાં રાખવી જોઈએ કે સાગરમાલાની વેબસાઈટનું સત્તાવાર ડોમેન – http://www.sagarmala.gov.in/ છે.
J.Khunt/GP
(Visitor Counter : 139
PIB Headquarters
કોવિડ-19 અંગે PIBનું દૈનિક બુલેટિન
|
|
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 185.74 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 11,058 થયું
- સક્રિય કેસનું ભારણ હાલમાં 0.03% છે
- સાજા થવાનો દર હાલમાં 98.76% નોંધાયો
- છેલ્લા 24 કલાકમાં 929 દર્દીઓ સાજા થયા, કુલ વધીને 4,25,03,383 દર્દીઓ સાજા થયા
- છેલ્લા 24 કલાકમાં ભારતમાં 861 નવા કેસ નોંધાયા
- દૈનિક પોઝિટિવીટી દર 0.32% પહોંચ્યો
- સાપ્તાહિક પોઝિટિવીટી દર હાલમાં 0.23% છે
- કુલ 79.41 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,71,211 ટેસ્ટ કરાયા
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ ફ્રાન્સના નીસમાં એક ચર્ચની અંદર થયેલા આતંકવાદી હુમલાની નિંદા કરી
પ્રધાનમંત્રી શ્રી નરેન્દ્ર મોદીએ તાજેતરમાં ફ્રાન્સના નીસમાં થયેલા આતંકવાદી હુમલાને કડક શબ્દોમાં વખોડી કાઢ્યો, જેમાં આજે એક ચર્ચની અંદર થયેલા આતંકવાદી હુમલાનો પણ સમાવેશ થાય છે.
એક ટવીટમાં પ્રધાનમંત્રીએ કહ્યું કે "ફ્રાન્સમાં થયેલા તાજેતરના આતંકવાદી હુમલાની હું સખત નિંદા કરું છું, જેમાં આજે નીસમાં એક ચર્ચની અંદરના ઘૃણાસ્પદ હુમલાનો પણ સમાવેશ થાય છે. પીડિતોના પરિવાર અને ફ્રાન્સના લોકો પ્રત્યેની અમારી ઊંડી અને હૃદયપૂર્વકની સંવેદના છે. આતંકવાદ સામેની લડતમાં ભારત ફ્રાન્સ સાથે છે.”
SD/GP/BT
(
કેન્દ્રીય જાહેર સેવા આયોગ
ઓગસ્ટ, 2021ના મહિના દરમિયાન કેન્દ્રીય જાહેર સેવા આયોગ દ્વારા ભરતીના પરિણામોને અંતિમ સ્વરૂપ આપવામાં આવ્યું
કેન્દ્રીય જાહેર સેવા આયોગ દ્વારા ઓગસ્ટ, 2021ના મહિના દરમિયાન નીચેના ભરતીના પરિણામોને અંતિમ સ્વરૂપ આપવામાં આવ્યું છું. ભલામણ કરેલા ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
સંપૂર્ણ સૂચિ માટે અહીં ક્લિક કરો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 211
પ્રધાનમંત્રીનું કાર્યાલય
પ્રધાનમંત્રીએ સંત રવિદાસને તેમની જયંતીની પૂર્વસંધ્યાએ યાદ કર્યા
પ્રધાનમંત્રી શ્રી નરેન્દ્ર મોદીએ સંત રવિદાસને તેમની જયંતીની પૂર્વ સંધ્યાએ યાદ કર્યા. તેમણે એમ પણ કહ્યું કે તેમને એ વાતનું ગૌરવ છે કે તેમની સરકારના દરેક કદમ અને દરેક યોજનામાં પૂજ્ય શ્રી ગુરૂ રવિદાસજીની ભાવનાને સમાહિત કરવામાં આવી છે.
પ્રધાનમંત્રીએ શ્રેણીબદ્ધ ટ્વીટ્સમાં કહ્યું હતું;
‘મહાન સંત ગુરૂ રવિદાસજીની કાલે જન્મજયંતી છે. તેમણે જે પ્રકારે પોતાનું જીવન સમાજમાંથી જાત-પાત અને અસ્પૃશ્યતા જેવી કુપ્રથાઓને સમાપ્ત કરવા માટે સમર્પિત કરી દીધું, તેઓ આજે પણ આપણા માટે પ્રેરણાદાયી છે.”
“આ પ્રસંગે મને સંત રવિદાસજીના પવિત્ર સ્થળને લઈને કેટલીક વાતો યાદ આવી રહી છે. વર્ષ 2016 અને 2019માં મને અહીં માથું ટેકવવાનો અને લંગરમાં કામ કરવાનું સૌભાગ્ય મળ્યું હતું. એક સાંસદ હોવાના નાતે મેં એ નક્કી કરી લીધું હતું કે આ તીર્થસ્થળના વિકાસ કાર્યોમાં કોઈ અભાવ નહીં રહેવા દેવામાં આવે.”
“મને એ જણાવતા ગર્વનો અનુભવ થઈ રહ્યો થે કે અમે અમારી સરકારના દરેક કદમ અને દરેક યોજનામાં પૂજ્ય શ્રી ગુરૂ રવિદાસજીની ભાવનાને સમાહિત કરી છે. એટલું જ નહીં, કાશીમાં તેમની સ્મૃતિમાં નિર્માણકાર્ય પૂરેપૂરી ભવ્યતા સાથે આગળ વધી રહ્યું છે.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(